2019-2020-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

8 класс

Ыйтусем

Олимпиада ирттермелли вăхăт – 90 минут

Кашни ыйтăва тĕрĕс хуравласан чи нумаййи 50 балл пухма пулать

1.*Амăшĕ сĕтел хушшинче пуçне хыçкаласа ларакан ачи çине шывланнă куçĕсемпе пăхать.* Панă предложенирен глаголăн сăпатсăр формисене тупса çырăр.

*Кашни тĕрĕс хуравшăн икшер балл. Пĕтĕмпе - 6 балл.*

2.*Çутал* сăмахăн синонимĕсене тупăр.

*Тĕрĕс хуравшăн – 3 балл.*

3.Пулăшу пĕлтерĕшлĕ пуплев пайĕсене ушкăнлăр: *çеç, чух, ав, мар, пек, тата, çапах, -им, çук, евĕр,анчах*

*Ушкăнсене тĕрĕс тупнăшăн – 5 балл*.

4. Тĕрĕк чĕлхисенчи *–лар(-лер)* аффикс чăваш чĕлхинчи мĕнле аффикспа тÿрĕ килет?

*Тĕрĕс хуравшăн – 5 балл*

5. «Светлана сĕтел çинчи савăт-сапана кухньăна йăтса кайса ăшă шывпа çуса тасатрĕ.» Глагол сăмах майлашăвĕсене тупăр.

*Кашни тĕрĕс хуравшăн – 2 балл. Пĕтĕмпе - 4 балл.*

6. *«Пурнăçа юратса,*

*Ял-йыша юратса,*

*Аннене макăртса*

*Эпĕ кайрăм вăрçа…»*

Çак сăвă йĕркисене хăш хайлавран илнĕ. Авторĕ кам? Хайлава мĕншĕн автобиографиллĕ поэма тенĕ?

*Ятне пĕлнĕшĕн – 3 балл, авторне тĕрĕс çырнăшăн – 3 балл, ăнлантарнăшăн –*

*2 балл. Пĕтĕмпе – 8 балл.*

7*. «Пĕтĕм шанчăк сирĕнте – çамрăксенче. Вăхăт çитĕ – чăваш хушшинчен пысăк ученăйсем, аслă кĕнекеçĕсем, чаплă писательсем тухĕç. Йĕр хывнă ĕнтĕ, çул уçнă…»* - тесе калать А. Артемьевăн «Хунавлах хăрнисем» хайлавĕнчи пĕр сăнар. Кам вăл?

*Тĕрĕс хуравшăн – 5 балл.*

8. Мĕн вăл саламалик?

*Тĕрĕс хуравшăн – 5 балл.*

9. «Утмăлмĕшсен» шутне чăваш çыравçисенчен камсем кĕнĕ?

*Тĕрĕс хуравшăн – 5 балл.*

10. Хăвăр юратакан професси ĕçне сăнласа парăр.

*Тулли хуравшăн – 4 балл.*

*.*